钦定古今图书集成/明伦汇编/官常典/第743卷 > 梁壮威 卜小峰 房应祥
## 钦定古今图书集成/明伦汇编/官常典/第743卷 > 梁壮威 卜小峰 房应祥

按《卢龙县志》：壮威，千总也。品格轩昂，膂力过人，精于
骑射。庚午城陷，人或劝之去，壮威曰：“吾守死于此，吾
事也何去！”奋力临敌，射不虚发。会矢尽，持短兵接战，
死乱兵中，祀表忠祠。卜小峰，城守千总，亦战死。房应
祥，城守中军，督乡兵巡城。城陷，血战而死。